ตามเรื่องร้องทุกข์ดังกล่าวสำนักงานเขตบางบอนโดยฝ่ายเทศกิจได้ตรวจสอบตามที่มีการร้องทุกข์ขณะตรวจสอบไม่พบมีการนั่งดื่มสุรา เจ้าหน้าที่เทศกิจได้ขอความร่วมมือกับเจ้าของร้านไม่ให้มีการนั่งดื่มสุราส่งเสียงดังรบกวนผู้พักอาศัยใกล้เคียง พร้อมนี้ได้ประสานสถานีตำรวจนครบาลบางขุนเทียนพิจารณาดำเนินการตามอำนาจหน้าที่อีกทางหนึ่ง
ร้านขายอาหารอีสาน ตั้งวงดื่มสุราเปิดเพลงและร้องเพลงเสียงดัง เคยแจ้งเรื่องเมื่อวันที่ 15/04/66 และเจ้าหน้าที่ได้เข้าตรวจสอบและขอความร่วมมือไม่เปิดและร้องเพลงเสียงดังเมื่อ 19/04/66 แต่ร้านค้าไม่ให้ความร่วมมือ โดยยังคงเปิดและร้องเพลงเสียงดังเหมือนเดิม...
ขอบคุณที่ช่วยเข้ามาดำเนินการให้...เสนอแนะให้ทางเขตช่วยประชาสัมพันธ์ให้ชุมชนที่อยู่อาศัยที่มักจะประสบกับปัญหาดังกล่าวทราบถึงข้อกำหนดและข้อกฎหมายต่างๆ เช่นการใช้เสียง, การตั้งวงดื่มสุราในที่สาธารณะ, การตั้งร้านค้าบนทางเท้าและพื้นที่สาธารณะ โดยจัดทำเป็นแผ่นพับประชาสัมพันธ์ให้ทราบโดยทั่วกัน  เพื่อการอยู่ร่วมกันและสัมพันธ์อันดีในชุมชน...ขอบคุณครับ